Dario Bašić
Dario Bašić (Bunjani, 10. 5. 1985), hrvatski nogometni trener i bivši izbornik Hrvatske nogometne reprezentacije do 17 godina. Trenutno je trener U19 momčadi Al Aina u Ujedinjenim Arapskim Emiratima.

Biografija

Rani život, školovanje i usavršavanje 
Dario Bašić je rođen 10. 5. 1985. u selu Bunjani pokraj Ivanić-Grada u ugostiteljskoj porodici. Odrastao je uz brata Marina. Osnovu školu je pohađao u Graberju Ivaničkom, a "Opću gimnaziju Ivan Švear" u Križu. Maturirao je 2004. godine, te je iste godine upisao Kineziološki fakultet Sveučilišta u Zagrebu kao prvi na rang listi. Diplomirao je 2009. godine. Iste godine je završio usmjerenje iz kondicijske pripreme športaša i usmjerenje iz nogometa (nacionalna "A licenca"). 2011. godine dobio je UEFA "A licencu", te 2012. nacionalnu "Pro licencu". Dario je 2015. godine obranio doktorski rad na temu "Validacija notacijskog sustava za analizu izvedbe u nogometu". Usporedno s izborničkom funkcijom, Dario se bavio i znanstvenim radom te bio predavač na Akademiji Hrvatskog nogometnog saveza (HNS).

Igračka karijera 
Igrao je u Drugoj ligi, u NK TŠK iz Topolovca, no bio je primoran prekinuti karijeru nakon serije ozljeda.

Trenerska karijera 
Dario je započeo trenersku karijeru kao kondicijski trener u NK Zagreb. Prvi trenerski posao je dobio sa 24 godine, na klupi NK Naftaš, čiji je bio igrač-trener. Radio je potom u NK Prečko iz Zagreba, a najdulje je trener bio u NK Lučko, tri godine. Osvojio je dva naslova pobjednika "Kupa Zagrebačkog nogometnog saveza" (ZNS), a među ostalim izbacio je i Lokomotivu pod vodstvom Tomislava Ivkovića. U veljači 2015. godine Dario je, sa samo 29 godina, na klupi Hrvatske nogometne reprezentacije do 17 godina naslijedio dotadašnjeg izbornika Luku Pavlovića. 2015. godine je s Hrvatskom U17 reprezentacijom ostvario izniman uspjeh na SP-u plasiravši se u četvrtfinale pobjedom nad Njemačkom. Nakon završetka izborničke karijere u lipnju 2017. godine preuzeo je U18 momčad Al Wahde iz UAE-a s kojom je osvojio naslov u sezoni 2017./2018. Trenutačno je trener jednog od najvećih klubova na Arapskom poluotoku, Al Aina.

Reference 

Biografije, Zagreb
Hrvatski fudbaleri
Hrvatski fudbalski treneri
Selektori fudbalske reprezentacije Hrvatske